CELEX: 32012D0203
Language: lv
Date: 2012-04-19 00:00:00
Title: 2012/203/ES: Komisijas Īstenošanas lēmums ( 2012. gada 19. aprīlis ), ar ko groza I pielikumu Lēmumam 2006/766/EK attiecībā uz ierakstu par Čīli to trešo valstu sarakstā, no kurām ir atļauts importēt dzīvas, saldētas vai apstrādātas gliemenes, adatādaiņus, tunikātus un jūras gliemežus, kas paredzēti lietošanai pārtikā (izziņots ar dokumenta numuru C(2012) 2446)  Dokuments attiecas uz EEZ

21.4.2012   
            
            
               LV
            
            
               Eiropas Savienības Oficiālais Vēstnesis
            
            
               L 109/24
            
         KOMISIJAS ĪSTENOŠANAS LĒMUMS
   (2012. gada 19. aprīlis),
   ar ko groza I pielikumu Lēmumam 2006/766/EK attiecībā uz ierakstu par Čīli to trešo valstu sarakstā, no kurām ir atļauts importēt dzīvas, saldētas vai apstrādātas gliemenes, adatādaiņus, tunikātus un jūras gliemežus, kas paredzēti lietošanai pārtikā
   (izziņots ar dokumenta numuru C(2012) 2446)
   (Dokuments attiecas uz EEZ)
   (2012/203/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 11. panta 1. punktu,
   tā kā:
   
               (1)
            
            
               Regulā (EK) Nr. 854/2004 ir paredzēts, ka dzīvnieku izcelsmes produktus importē tikai no tādas trešās valsts vai trešās valsts daļas, kas iekļauta sarakstā, kurš izveidots saskaņā ar minēto regulu.
            
         
               (2)
            
            
               Tāpat Regulā (EK) Nr. 854/2004 paredzēts, ka, izveidojot un aktualizējot šādus sarakstus, ir jāņem vērā Savienības veiktās kontroles trešās valstīs un trešo valstu kompetento iestāžu sniegtās garantijas attiecībā uz atbilstību vai līdzvērtību Savienības dzīvnieku barības un pārtikas aprites tiesību aktiem un dzīvnieku veselības noteikumiem, kā noteikts Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2).
            
         
               (3)
            
            
               Komisijas 2006. gada 6. novembra Lēmumā 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (3), ir iekļauts to trešo valstu saraksts, kuras atbilst Regulā (EK) Nr. 854/2004 noteiktajiem kritērijiem un tādējādi var garantēt, ka minēto produktu eksports uz Savienību atbilst Savienības tiesību aktos paredzētajiem sanitārajiem nosacījumiem par patērētāju veselības aizsardzību. Proti, minētā lēmuma I pielikumā ir to trešo valstu saraksts, no kurām ir atļauts importēt dzīvas, saldētas vai apstrādātas gliemenes, adatādaiņus, tunikātus un jūras gliemežus, kas paredzēti lietošanai pārtikā. Turklāt minētajā sarakstā ir norādīti ierobežojumi šādam importam no dažām trešām valstīm.
            
         
               (4)
            
            
               Lēmuma 2006/766/EK I pielikumā Čīle šobrīd ir iekļauta kā trešā valsts, no kuras ir atļauts lietošanai pārtikā paredzētu gliemeņu, adatādaiņu, tunikātu un jūras gliemežu imports, tomēr tas attiecas tikai uz saldētām vai apstrādātām gliemenēm, adatādaiņiem, tunikātiem un jūras gliemežiem, kā arī noteiktām atdzesētām un ķidātām Pectinidae dzimtas gliemenēm.
            
         
               (5)
            
            
               Komisija no 2010. gada 26. aprīļa līdz 2010. gada 6. maijam veica pārbaudi Čīlē, lai novērtētu kontroles sistēmas, ar kurām reglamentē eksportam uz Savienību paredzētu gliemeņu ražošanu. Pārbaudes rezultāti un Čīles kompetentās iestādes sniegtās garantijas liecina, ka nosacījumi, kurus minētajā trešā valstī piemēro eksportam uz Savienību paredzētām dzīvām gliemenēm, adatādaiņiem, tunikātiem un jūras gliemežiem, ir līdzvērtīgi nosacījumiem, kas paredzēti attiecīgajos Savienības tiesību aktos. Tāpēc vairs nebūtu jāpiemēro ierobežojumi gliemeņu, adatādaiņu, tunikātu un jūras gliemežu importam no Čīles Savienībā.
            
         
               (6)
            
            
               Tāpēc būtu attiecīgi jāgroza Lēmums 2006/766/EK.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/766/EK I pielikumā ierakstu par Čīli aizstāj ar šādu:
   
      
                  “CL
               
               
                  ČĪLE”
               
               
                   
               
            
   2. pants
   Šis lēmums ir adresēts dalībvalstīm.
   
      Briselē, 2012. gada 19. aprīlī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 139, 30.4.2004., 206. lpp.
   
      (2)  OV L 165, 30.4.2004., 1. lpp.
   
      (3)  OV L 320, 18.11.2006., 53. lpp.